PORT พุ่งเกือบ 7% นลท.แห่ซื้อเก็งกำไร หลังขาใหญ่เก็บหุ้นราคาสูงกว่ากระดาน
PORT พุ่งเกือบ 7% นลท.แห่ซื้อเก็งกำไร หลังขาใหญ่เก็บหุ้นราคาสูงกว่ากระดาน ล่าสุด ณ เวลา 10.10 น. ราคาอยู่ที่ 6.30 บาท บวก 0.40 บาท หรือ 6.78% สูงสุดที่ 6.40 บาท ต่ำสุดที่ 6.20 บาท มูลค่าซื้อขายที่ 54.22 ล้านบาท 
28 พ.ย. 2560

ผู้สื่อข่าวรายงานว่า ราคาหุ้นบริษัท สหไทย เทอร์มินอล จำกัด (มหาชน) หรือ PORT ณ เวลา 10.10 น. ราคาอยู่ที่ 6.30 บาท บวก 0.40 บาท หรือ 6.78% สูงสุดที่ 6.40 บาท ต่ำสุดที่ 6.20 บาท มูลค่าซื้อขายที่ 54.22 ล้านบาท ขณะที่ดัชนีตลาดหุ้นไทยโดยรวมบวก 0.25%

โดยราคาหุ้น PORT ปรับตัวขึ้นแรงหลังจากมีรายงานการได้มาหลักทรัพย์ PORT โดยนายนเรศ งามอภิชน เมื่อวันที่ 23 พ.ย.60 จำนวน 7.283% ทั้งนี้นายนเรศ งามอภิชน ได้เข้าซื้อหุ้น PORT ทั้งหมด 33.50 ล้านหุ้น ที่ราคา 7.05 บาท คิดเป็นมูลค่า 236.18 ล้านบาท ในวันที่ PORT เข้าซื้อขายวันแรก (23 พ.ย.60) ซึ่งมีราคา IPO ที่ 4.50 บาท
ทั้งนี้หากเทียบราคาปิดล่าสุดเมื่อวันที่ 27 พ.ย.60 อยู่ที่ระดับ 5.90 บาท ดังนั้น การเข้าซื้อหุ้นที่ราคา 7.05 บาท คิดเป็นการเข้าซื้อที่ราคาสูงกว่าราคาปิดล่าสุดถึง 1.15 บาท หรือ 19.49% โดยประเด็นการเข้าซื้อหุ้นที่ราคาสูงกว่ากระดานซื้อขายออกมาในวันนี้ (28 พ.ย.60) ส่งผลให้มีนักลงทุนเข้าซื้อหุ้น PORT เพื่อเก็งกำไรตามนักลงทุนรายใหญ่จนทำให้ราคาหุ้นปรับตัวขึ้นแรง
อนึ่งสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยรายงานการได้มาหลักทรัพย์ PORT เมื่อวันที่ 23 พ.ย.60 โดยนายนเรศ งามอภิชน จำนวน 7.283% ของสิทธิออกเสียงทั้งหมดของกิจการ ส่งผลมีจำนวนหลักทรัพย์ภายหลังการได้มาคิดเป็น 7.609% ของสิทธิออกเสียงทั้งหมดของกิจการ
โดยนายนเรศ งามอภิชน ได้เข้าซื้อหุ้น PORT ทั้งหมด 33.50 ล้านหุ้น ที่ราคา 7.05 บาท คิดเป็นมูลค่า 236.18 ล้านบาท
 